ท้องได้2เดือนจะ3เดือนค่ะเลือดไหลออกมาวันนึงเยอะมากๆเหมือนไหลของประจำเดือนแต่เยอะกว่าประจำเดือน มีโอกาศแท้งมั้ยคะ
สวัสดีค่ะ หากกำลังตั้งครรภ์ในระยะแรก แล้วเกิดมีเลือดออกจากช่องคลอด แสดงว่ามีความผิดปกติของการตั้งครรภ์เกิดขึ้น ซึ่งน่าจะเกิดจากการแท้งได้ค่ะ เช่น ภาวะแท้งคุกคามแท้งไม่ครบ แท้งครบ นอกจากนี้ยังอาจเกิดจากการตั้งครรภ์นอกมดลูก ครรภ์ไข่ปลาอุก เป็นต้นแนะนำให้ไปพบสูติ-นรีแพทย์โดยเร็วค่ะ เพื่อทำการตรวจอัลตราซาวด์ประเมินดูตัวอ่อนว่ายังอยู่หรือไม่ค่ะ หากตัวอ่อนยังคงอยู่ในมดลูก แสดงว่าเป็นแท้งคุกคาม ดังนั้นก็ยังมีโอกาสที่จะตั้งครรภ์ต่อได้ค่ะ หรือหากเกิดจากสาเหตุอื่นๆ เช่น ท้องนอกมดลูก ครรภ์ไข่ปลาอุก จะได้รักษาได้ทันท่วงทีค่ะหากตรวจพบว่าเป็นการแท้งคุกคาม การดูแลตนเองเพื่อไม่ให้เกิดการเสียเลือดมากและแท้งบุตรตามมา ได้แก่การนอนหลับพักผ่อนให้เพียงพอ งดการทำงานหนัก ห้ามยกของหนั ห้ามเดินหรือยืนนาน ๆ งดการออกกำลังกายทุกชนิด ไม่เบ่งถ่าย หลีกเลี่ยงการมีเพศสัมพันธ์ชั่วคราว หลีกเลี่ยงการเดินทางเท่าที่จะเป็นไปได้ ห้ามดื่มเหล้าและสูบบุหรี่โดยเด็ดขาด ทานอาหารที่มีประโยชน์ ลดความเครียดและความวิตกกังวล เป็นต้น